長江集團中心二期

長江集團中心二期（英文：Cheung Kong Center II）位於香港金鐘夏愨道10號，樓高41層，由Leo A Daly建築師事務所設計，聯力建築承建，原址係已拆卸嘅和記大廈。 歷史 2008年，屋宇署批出和記大廈嘅重建圖則，批准長江實業將大廈重建成1幢47層高嘅商業大廈，樓面面積為約49萬方呎。2012年，屋宇署再批出最終使用嘅新圖則，可將和記大廈重建為1幢41層高嘅商業大廈。雖然項目在重建後嘅樓面面積不增反減，但由於市場對中環核心地段商廈供應有需求，因而長實決定落實重建計劃，以增加物業估值、租金收入及車位數量。 2018年7月，和記大廈嘅租戶收到咗長實要求佢哋喺六個月內遷出嘅通知。2019年，長江實業正式開展和記大廈重建工程，喺同年1月底將和記大廈嘅員工遷移至長江集團中心辦公室，大廈於2019年4月起拆卸重建。 2022年8月10日，長實集團宣布和記大廈重建項目正式命名為長江集團中心二期（Cheung Kong Center II），預計落成日期為2023年。項目將承襲長江集團中心嘅外貌同埋方正設計。 設施 大廈總建築樓面達55萬方呎，每層面積1.73萬方呎，並為租戶提供185個車位。 大廈內有一段24小時開放嘅通道，連接中區行人天橋系統，惟該通道並唔連接大廈大堂。 參考 外部連結 長江集團中心二期 Wayback Machine嘅版面存檔備份